CELEX: 32020D0153
Language: fi
Date: 2020-02-03 00:00:00
Title: Komission täytäntöönpanopäätös (EU) 2020/153, annettu 3 päivänä helmikuuta 2020, Liettualle osoitettavasta kiellosta toistaa lupien myöntäminen asetuksen (EY) N:o 1107/2009 53 artiklan 1 kohdan nojalla tehoainetta tiametoksaami sisältäville kasvinsuojeluaineille käytettäväksi Brassica napus -kasvin pinnalla tuholaisten Phyllotreta spp. tai Psylliodes spp. torjuntaan (tiedoksiannettu numerolla C(2020) 464) (Ainoastaan liettuankielinen teksti on todistusvoimainen) (ETA:n kannalta merkityksellinen teksti)

5.2.2020   
               
               
                  FI
               
               
                  Euroopan unionin virallinen lehti
               
               
                  L 33/19
               
            
         KOMISSION TÄYTÄNTÖÖNPANOPÄÄTÖS (EU) 2020/153,
         annettu 3 päivänä helmikuuta 2020,
         Liettualle osoitettavasta kiellosta toistaa lupien myöntäminen asetuksen (EY) N:o 1107/2009 53 artiklan 1 kohdan nojalla tehoainetta tiametoksaami sisältäville kasvinsuojeluaineille käytettäväksi Brassica napus -kasvin pinnalla tuholaisten Phyllotreta spp. tai Psylliodes spp. torjuntaan
         
            
               (tiedoksiannettu numerolla C(2020) 464)
            
         
         (Ainoastaan liettuankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY (1) kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 ja erityisesti sen 53 artiklan 3 kohdan a alakohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksella (EU) N:o 485/2013 (2) muutettiin neonikotinoideihin kuuluvien tehoaineiden tiametoksaami, klotianidi ja imidaklopridi hyväksymisedellytyksiä. Kyseisen asetuksen 2 artiklassa kiellettiin tiettyjen kyseisiä tehoaineita sisältävillä kasvinsuojeluaineilla käsiteltyjen viljelykasvien siementen myynti ja käyttö, kasvihuoneissa käytettäviä siemeniä lukuun ottamatta. Jäsenvaltioiden oli näin ollen muutettava tai peruutettava kyseisiä tehoaineita sisältävien kasvinsuojeluaineiden nykyiset luvat.
                  
               
                     (2)
                  
                  
                     Liettua on 26 päivästä helmikuuta 2016 toistuvasti myöntänyt asetuksen (EY) N:o 1107/2009 53 artiklan 1 kohdassa säädetyn poikkeuksen perusteella hätätilanteissa annettavia lupia, jotka kattavat kyseisiä tehoaineita sisältävillä kasvinsuojeluaineilla käsiteltyjen siementen käsittelyn, myynnin ja kylvämisen. Näistä hätätilanteita koskevista luvista ilmoitettiin asianmukaisesti komissiolle ja muille jäsenvaltioille.
                  
               
                     (3)
                  
                  
                     Liettua ilmoitti 3 päivänä maaliskuuta komissiolle 1 päivästä maaliskuuta 2017 alkaen 28 päivään kesäkuuta 2017 saakka voimassa olevista kahdesta hätätilanteita koskevasta luvasta, jotka koskevat kasvinsuojeluainetta, joka sisältää tehoainetta tiametoksaami (CRUISER OSR), joka on tarkoitettu käytettäväksi Brassica napus ‐kasvin pinnalla Phyllotreta
                        nemorumin ja Psylliodes
                        chrysocephalan torjuntaan ja klotiniadia sisältävää kasvinsuojeluainetta (MODESTO), joka on tarkoitettu käytettäväksi Brassica napus -kasvin pinnalla Athalia rosaen, Delia radicumin, Phyllotreta spp:n ja Psylliodes spp:n torjuntaan.
                  
               
                     (4)
                  
                  
                     Komissio pyysi 15 päivänä syyskuuta 2017 asetuksen (EY) N:o 1107/2009 53 artiklan 2 kohdan mukaisesti Euroopan elintarviketurvallisuusviranomaista, jäljempänä ’elintarviketurvallisuusviranomainen’, arvioimaan useiden jäsenvaltioiden, Liettua mukaan luettuna, tehoaineita klotianidi, imidaklopridi ja tiametoksaami sisältäville kasvinsuojeluaineille myöntämiä hätätilanteita koskevia lupia, jotka on tarkoitettu sellaisiin käyttötarkoituksiin, joita täytäntöönpanoasetuksella (EU) N:o 485/2013 ei enää hyväksytä, ottaen huomioon hätätilanteita koskeville luville asetuksen (EY) N:o 1107/2009 53 artiklan 1 kohdassa vahvistetut edellytykset.
                  
               
                     (5)
                  
                  
                     Liettua ilmoitti 1 päivänä maaliskuuta 2018 jälleen hätätilanteita koskevan luvan myöntämisestä tiametoksaamia sisältävälle tuotteelle CRUISER OSR siementen käsittelyyn ja käsiteltyjen siementen kylvämiseen käytettäväksi Brassica napus ‐kasvin pinnalla Phyllotreta nemorumin ja Psylliodes chrysocephalan torjuntaan.
                  
               
                     (6)
                  
                  
                     Täytäntöönpanoasetuksella (EU) N:o 485/2013 säädetyt rajoitukset kyseisten kolmen tehoaineen osalta vahvistettiin komission täytäntöönpanoasetuksilla (EU) 2018/783 (3), (EU) 2018/784 (4) ja (EU) 2018/785 (5). Niissä rajoitettiin tehoaineita imidaklopridi, klotianidi ja tiametoksaami sisältävien kasvinsuojeluaineiden käyttöä edelleen siten, että niitä saa sallia käyttää ainoastaan hyönteismyrkkyinä pysyvissä kasvihuoneissa tai sellaisten siementen käsittelyyn, joita aiotaan käyttää ainoastaan pysyvissä kasvihuoneissa. Lisäksi tällaiset viljakasvit on pidettävä pysyvissä kasvihuoneissa koko niiden elinkaaren ajan.
                  
               
                     (7)
                  
                  
                     Elintarviketurvallisuusviranomainen totesi johdanto-osan 4 kappaleessa tarkoitetussa, komission pyynnöstä laaditussa ja 21 päivänä kesäkuuta 2018 julkaistussa teknisessä raportissa (6), että Liettua oli myöntänyt hätätilanteita koskevan luvan neljälle viljakasvi/tuholainen -yhdistelmälle, joista kahden osalta sellaista hyväksyttyä vaihtoehtoista tehoainetta sisältävää tuotetta, jolla oli sama vaikutustapa, oli saatavilla; nämä yhdistelmät olivat Brassica napus / Phyllotreta spp. ja Brassica napus / Psylliodes spp.. Yksi tuote kattoi Brassica napus / Phyllotreta spp. -yhdistelmän ja Brassica napus / Psylliodes spp. -yhdistelmän, joille vaihtoehtoista tehoainetta oli saatavilla, ja sitä käytettiin lisäksi samaan aikaan kattamaan muita viljelykasvi/tuholainen -yhdistelmiä, kuten Brassica napus / Athalia rosae ja Brassica napus / Delia radicum, joille vaihtoehtoista tehoainetta sisältävää tuotetta ei ollut saatvilla.
                  
               
                     (8)
                  
                  
                     Näin ollen komissio katsoo elintarviketurvallisuusviranomaisen arvion perusteella, että asetuksen (EY) N:o 1107/2009 53 artiklan 1 kohdassa säädetyt edellytykset eivät täyttyneet Liettuassa tehoainetta tiametoksaami sisältävän kasvinsuojeluainetta CRUISER OSR koskevan luvan osalta viljelykasvi/tuholainen -yhdistelmien Brassica napus / Phyllotreta spp. ja Brassica napus / Psylliodes spp. osalta, koska kyseiset hätätilanteita koskevat luvat sisältävät viljelykasvi/tuholainen -yhdistelmän, jonka osalta oli hyväksytty toinen vaihtoehtoista tehoainetta sisältävä tuote, jolla on sama vaikutustapa. Tuote, joka kattoi Brassica napus / Athalia rosae ja Brassica napus / Delia radicum -yhdistelmän, jonka osalta oli hyväksytty toinen vaihtoehtoista tehoainetta sisältävä tuote, jolla oli sama vaikutustapa, kattoivat myös toisen saman viljelykasvin tuholaisen, jonka osalta ei ollut saatavilla vaihtoehtoa, joten komissio katsoo, että kyseisen tuotteen käyttö Brassica napus -kasvin pinnalla on hyväksyttävää, koska useiden kasvinsuojeluaineiden käyttöä samalla viljelykasvilla eri tuholaisten torjuntaan olisi mahdollisuuksien mukaan vältettävä.
                  
               
                     (9)
                  
                  
                     Komissio pyysi 16 päivänä heinäkuuta 2018 päivätyllä kirjeellä Liettuaa vahvistamaan, ettei se toistaisi hätätilanteita koskevien lupien myöntämistä tehoainetta tiametoksaami sisältävälle kasvinsuojeluaineelle CRUISER OSR käytettäväksi viljelykasvi/tuholainen -yhdistelmiin Brassica napus / Phyllotreta spp. ja Brassica napus / Psylliodes spp. Liettua katsoi 17 päivänä syyskuuta 2018 antamassaan vastauksessa pitävänsä hätätilanteita koskevan luvan myöntämistä perusteltuna.
                  
               
                     (10)
                  
                  
                     Komissio katsoo tarpeelliseksi tehdä päätöksen, jonka mukaan Liettua ei saa toistaa lupien myöntämistä tiametoksiaamia sisältäville kasvinsuojeluaineille käytettäväksi viljelykasvi/tuholais -yhdistelmiin Brassica napus / Phyllotreta spp. ja Brassica napus / Psylliodes spp..
                  
               
                     (11)
                  
                  
                     Pysyvä kasvi-, eläin-, elintarvike- ja rehukomitea ei ole antanut lausuntoa puheenjohtajansa asettamassa määräajassa. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Muutoksenhakukomitea ei antanut lausuntoa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Liettua ei saa toistaa lupien myöntämistä asetuksen (EY) N:o 1107/2009 53 artiklan 1 kohdan nojalla tehoainetta tiametoksaami sisältäville kasvinsuojeluaineille, jotka on tarkoitettu käytettäväksi Brassica napus -kasvin pinnalla tuholaisten Phyllotreta spp. tai Psylliodes spp. torjuntaan.
         
         
            2 artikla
            Tämä päätös on osoitettu Liettuan tasavallalle.
         
         
            Tehty Brysselissä 3 päivänä helmikuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 309, 24.11 2009, s. 1.
         
            (2)  Komission täytäntöönpanoasetus (EU) N:o 485/2013, annettu 24 päivänä toukokuuta 2013, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden klotianidi, tiametoksaami ja imidaklopridi hyväksymisedellytyksistä sekä kyseisiä tehoaineita sisältävillä kasvinsuojeluaineilla käsiteltyjen siementen käytön ja myynnin kieltämisestä (EUVL L 139, 25.5.2013, s. 12).
         
            (3)  Komission täytäntöönpanoasetus (EU) 2018/783, annettu 29 päivänä toukokuuta 2018, täytäntöönpanoasetuksen (EU) N:o 540/2011 muuttamisesta tehoaineen imidaklopridi hyväksymisedellytysten osalta (
               EUVL L 132, 30.5.2018, s. 31).
         
         
            (4)  Komission täytäntöönpanoasetus (EU) 2018/784, annettu 29 päivänä toukokuuta 2018, täytäntöönpanoasetuksen (EU) N:o 540/2011 muuttamisesta tehoaineen klotianidi hyväksymisedellytysten osalta (EUVL L 132, 30.5.2018, s. 35).
         
            (5)  Komission täytäntöönpanoasetus (EU) 2018/785, annettu 29 päivänä toukokuuta 2018, täytäntöönpanoasetuksen (EU) N:o 540/2011 muuttamisesta tehoaineen tiametoksaami hyväksymisedellytysten osalta (EUVL L 132, 30.5.2018, s. 40).
         
            (6)  EFSA supporting publication 2018:EN-1421.